Diari Oficial de la Generalitat Valenciana


Sumari del DOGV 9205, del 29-10-2021 (2021/10210)

RESOLUCIÓ de 21 d'octubre de 2021, del conseller d'Educació, Cultura i Esport, per la qual s'integra l'aulari de la localitat d'Argelita en el Col·legi Rural Agrupat d'Educació Infantil i Primària Espadà-Millars.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9205

Data del DOGV
:   29-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10639


Data del document
:   21-10-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 21 d'octubre de 2021, del conseller d'Educació, Cultura i Esport, per la qual s'integra l'aulari de la localitat d'Argelita en el Col·legi Rural Agrupat d'Educació Infantil i Primària Espadà-Millars. [2021/10511]  
Antecedents de fet  
El Col·legi Rural Agrupat d'Educació Infantil i Primària (CRA) Espadà-Millars, codi de centre 02769851, es va constituir mitjançant l'Ordre de 16 de maig de 2003, de la Conselleria de Cultura i Educació, que agrupava les unitats dels col·legis públics d'Educació Infantil i Primària situats en les localitats d'Ayódar, Ludiente, Suera i Tales.  
  
Amb posterioritat i mitjançant l'Ordre de 25 de maig 2005, de la Conselleria de Cultura, Educació i Esport es va integrar el Col·legi Públic de Fanzara. Així mateix, mitjançant Resolució de 22 de febrer de 2012, de la consellera d'Educació, Formació i Ocupació, per la qual es modifica el catàleg d'unitats, el de llocs de treball docent, la denominació i altres aspectes, de determinats centres docents públics d'Educació Infantil, Educació Primària i Educació Especial de titularitat de la Generalitat, es va determinar el cessament d'activitats de l'aulari d'Ayódar.  
  
El Ple de la corporació municipal d'Argelita, en sessió celebrada el 26 d'abril de 2021, amb la finalitat de destinar-lo a aulari on atendre l'alumnat d'Educació Infantil i Primària, va acordar posar a la disposició de la Conselleria d'Educació, Cultura i Esport un local de la seua propietat, situat en la carretera de Ludiente, número 14, del municipi. Aquest aulari quedaria vinculat al CRA Espadà-Millars.  
Tant el claustre de mestres com el Consell Escolar del CRA Espadà-Millars, en reunions celebrades el 31 de març de 2021, han manifestat el seu acord per a l'obertura de l'aulari en la localitat d'Argelita.  
  
L'expedient incoat per la Direcció Territorial d'Educació, Cultura i Esport de Castelló ha sigut informat favorablement per la Inspecció d'Educació i pel Servei de Planificació Educativa.  
  
El Servei de Planificació Educativa amb la finalitat d'intensificar la prestació d'una educació pública de qualitat i el manteniment d'una adequada escolarització en municipis rurals informa la conveniència d'oferir un nou punt de servei educatiu en la localitat d'Argelita, integrant l'aulari de la localitat en el CRA Espadà-Millars.  
  
  
Fonaments de dret  
El Reglament orgànic i funcional de les escoles d'Educació Infantil i dels col·legis d'Educació Primària, aprovat pel Decret 253/2019, de 29 de novembre (DOGV 02/12/201), del Consell, en el seu article 3 estableix que qualsevol altre tipus de modificació organitzativa, com per exemple la integració o el desdoblament, correspon a la conselleria competent en matèria d'educació, mitjançant resolució de la persona titular, d'aquesta conselleria. També estableix en el seu article 6, que la conselleria competent en matèria d'educació podrà determinar l'agrupació dels centres creats, de manera que aquests constituïsquen un col·legi rural agrupat, l'àmbit d'actuació del qual s'estendrà a diverses localitats.  
  
L'Ordre de 15 de maig de 1997, de la Conselleria de Cultura, Educació i Ciència (DOGV 04.07.1997), regula el procediment per a la constitució dels col·legis rurals agrupats d'Educació Infantil i Primària.  
  
L'Ordre de 10 de maig de 1999, de la Conselleria de Cultura, Educació i Ciència (DOGV 16.05.1999) adapta les normes contingudes en el Reglament orgànic i funcional de les escoles d'Educació Infantil i dels col·legis d'Educació Primària als col·legis rurals agrupats.  
  
Mitjançant l'Ordre de 16 de maig de 2003, de la Conselleria de Cultura i Educació (DOGV 05.06.2003) es va constituir el Col·legi Rural Agrupat d'Educació Infantil i Primària (CRA) Espadà-Millars, codi de centre 61706399, conformat inicialment per les unitats dels col·legis públics d'Educació Infantil i Primària situats en les localitats d'Ayódar, Ludiente, Suera i Tales.  
L'Ordre 44/2012, d'11 de juliol, de la Conselleria d'Educació, Formació i Ocupació, que regula el règim aplicable al professorat que presta servei en més d'un centre docent públic d'ensenyament no universitari de titularitat de la Generalitat.  
L'Ordre 12/2013, de 14 de març, de la Conselleria d'Educació, Cultura i Esport, fixa els criteris per a la determinació de les relacions de llocs de treball i publica les plantilles tipus de les escoles infantils de segon cicle, col·legis públics d'Educació Primària, col·legis públics d'Educació Infantil i Primària i centres d'Educació Especial de titularitat de la Generalitat.  
El Decret 58/2021, de 30 d'abril, del Consell, que estableix els aspectes relacionats amb la jornada lectiva del personal docent i nombre màxim d'alumnat per unitat en centres docents no universitaris.  
  
La Llei 45/2007, de 13 de desembre, per al desenvolupament sostenible del medi rural, que estableix entre els seus objectius mantindre i millorar el nivell de població del medi rural i elevar el grau de benestar de la seua ciutadania, assegurant uns serveis públics bàsics adequats i suficients que garantisquen la igualtat d'oportunitats i la no discriminació, especialment de les persones més vulnerables o en risc d'exclusió. Per a això, les administracions públiques han d'orientar la seua activitat a potenciar la prestació d'uns serveis públics bàsics de qualitat, adequats a les característiques específiques del medi rural, en particular en els àmbits de l'educació, la sanitat i la seguretat ciutadana.  
  
Per tot això, d'acord amb la proposta de la Direcció General de Centres Docents i, en virtut de les competències que em confereix l'article 28 de la Llei 5/1983, de 30 de desembre, del Consell, resolc:  
  
U  
1. La integració en el Col·legi Rural Agrupat d'Educació Infantil i Primària Espadà-Millars, codi de centre 63794618, del següent aulari:  
  
Localitat: Argelita.  
Província: Castelló.  
Denominació: Aulari Argelita.  
Codi: 45674496.  
Titular: Generalitat.  
Domicili: Carretera de Ludiente, núm. 14.  
2. La composició de l'aulari que s'incorpora és d'1 unitat d'Educació Infantil (segon cicle) i 1 unitat d'Educació Primària, totes dues habilitades en el curs 2021-2022 i successius mentre les circumstàncies d'acord amb la normativa així ho requerisquen, i el nombre màxim de llocs de segon cicle d'Educació Infantil serà de 25 i el nombre màxim de llocs d'Educació Primària també serà de 25.  
  
3. Els llocs de treball de l'aulari seran habilitats en el curs 2021-2022 i successius. mentre les circumstàncies, d'acord amb la normativa, així ho requerisquen, i seran els següents:  
 1 mestre o mestra d'Educació Infantil.  
 1 mestre o mestra d'Educació Primària (Educació Física).  
3. A l'aulari d'Argelita li seran aplicables les mateixes disposicions i normes per les quals es regeixen el conjunt dels aularis que configuren el CRA Espadà-Millars.  
  
Dos  
1. A partir del curs 2021-2022, l'àmbit d'actuació del CRA Espadà-Millars es desenvoluparà en els aularis situats en els municipis d'Argelita, Fanzara, Ludiente, Suera i Tales.  
2. La situació resultant del CRA en el curs 2021-2022, respecte al nombre d'unitats de catàleg i les habilitades de l'aulari que s'incorpora, és:  
  
Localitat Codi aulari Ed. Infantil 2 Cicle Ed. Primària  
Argelita 50863443 1 H 1 H  
Fanzara 24760989 1 1  
Ludiente 62279786 1  
Suera 46111780 1 3  
Tales 54801626 2 3  
Total 5 9  
  
  
3. La situació resultant del CRA, respecte als llocs de treball del personal docent, és:  
Tres  
El règim aplicable al professorat itinerant del CRA Espadà-Millars serà l'establert per l'Ordre 44/2012, d'11 de juliol, de la Conselleria d'Educació, Formació i Ocupació, per la qual es regula el règim aplicable al professorat que presta servei en més d'un centre docent públic d'ensenyament no universitari de titularitat de la Generalitat (DOGV 17.07.2012).  
  
Quatre  
S'autoritzen les direccions generals d'aquesta conselleria, perquè, en l'àmbit de les seues respectives competències, adopten quantes mesures siguen necessàries per al millor compliment del que es disposa en aquesta resolució.  
  
Cinc  
El que s'estableix en aquesta resolució s'inscriurà en el Registre de Centres Docents de la Comunitat Valenciana.  
  
Sis  
La present resolució es publicarà en el Diari Oficial de la Generalitat Valenciana; no obstant això, produirà efectes a partir de l'inici del curs escolar 2021-2022.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, la present resolució, que posa fi a la via administrativa, podrà ser recorreguda potestativament en reposició o bé caldrà plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant el conseller d'Educació, Cultura i Esport, en el termini d'un mes a comptar des de l'endemà de la publicació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació.  
  
València, 21 d'octubre de 2021.- El conseller d'Educació, Cultura i Esport: Vicent Marzà i Ibáñez.